2012-2014 – קורס מאמנים ב"גומא"
1995 עד היום – ישקר: מנהלת צוות במחקר ופיתוח, מנהלת תעשיה בשיווק, מנהלת לקוח גלובאלי בשיווק, מנהלת אתר פתרונות טכנולוגיים לתעשיה.
איפיון ובניית מערכת ניהול מידע טכני פנימי.
איפיון ובניית החומר הטכני של אתר.
העברת הרצאות סיכום שנה, הרצאות טכניות בפני לקוחות וכן הרצאות הצגת המערכת בפני אנשי שיווק ואנשים טכניים.
התנסות בהוראה מתקנת ואסטרטגיות למידה.
מרכזת מידע כללי ב"קהילת מאמני גומא בצפון"
השתלמות בזוגיות וגישור.
החיבור שלי למחלות כרוניות ומחלת הסרטן מגיע מהחוויה האישית שלי וכן מתפיסת העולם שלי שמאפשרת התמודדות עם העתיד כמונע ברובו על ידי המיינד.
ארבעה מחמשת ילדי חולים במחלות שהן כרוניות כגון אסתמה, פיברומיאלגיה, FMF וחמשתם חוננו בהפרעות קשב וריכוז – דבר המצריך יצרתיות יתרה בגידולם ובמתן כלים להתמודדות והסתכלות על החיים – חלק מהכלים שאני מביאה לעולם האימוני שלי. אני עצמי חולה בפיברומיאלגיה וכן בעלת הפרעת קשב וריכוז, ומפתחת כלים עצמיים להתמודדות והתגברות על אתגרים.
אבי חלה בסרטן לפני 4.5 שנים ונפטר – המניע לאחד השינויים הגדולים שעשיתי – להתחיל לקלף את הבצל מעלי – לרדת במשקל (8 קילו) ולהתאמן לקראת מרתון (אחרי שנים שלא עשיתי בכלל פעילות גופנית).
באותה שנה, בני הקטן חלה בסרטן (כיום הוא בריא) – וההתמודדות שלי יחד איתו – הייתה בתחום התפיסה שלו את המציאות ואת המחלה כי מחלה המוגדרת סופנית מושתתת בעצם על סטטיסטיקה של אחוזי הבראה, והגדלת סיכויי ההחלמה או ההתמודדות המבריאה הם על ידי שימוש בכוחו של המוח.